**HOTĂRÂREA NR. 5**

**din 20 noiembrie 2015**

Adunarea Generală Extraordinară a Acţionarilor societăţii SEVERNAV S.A., aşa cum aceştia au fost înregistraţi în Registrul acţionarilor, la data de referinţă din 09.11.2015, ţinut de Depozitarul Central S.A. Bucureşti, care şi-a desfăşurat lucrările la a doua convocare, în data de 20.11.2015;

Cu cvorumul şi majoritatea necesare, consemnate în procesul-verbal nr. 5 din 20.11.2015, având în vedere convocatorul şi ordinea de zi iniţială pentru A.G.E.A. fiind publicate în Monitorul Oficial Partea a 5860/14.10.2015, în cotidianul “Ziarul Datina” nr. 6508, ordinea de zi completată fiind publicată în Monitorul Oficial Partea a IV-a nr. 6232/28.10.2015, în cotidianul “Ziarul Datina” nr. 6510 şi pe website-ul societăţii la adresa [www.severnav.ro](http://www.severnav.ro);

Constatând că:

- sunt indeplinite conditiile legale si statutare cu privire la convocarea Adunării Generale Extraordinare a Actionarilor,

- sunt indeplinite conditiile legale si statutare referitoare la cvorumul de prezentă,

Având în vedere materialele prezentate în cadrul ordinii de zi, precum şi voturile, în cadrul unui cvorum de 60,44% din capitalul social, exprimate direct sau prin corespondenţă, în temeiul art. 111 din Legea nr. 31/1990,

**HOTĂRĂŞTE :**

**Art. 1.** Aprobă vânzarea activului Sector II, situat în strada Portului nr. 2, localitatea Drobeta Turnu Severin, judeţul Mehedinţi precum şi a terenului CTZ situat în strada Calea Timişoarei nr. 200, aflate în proprietatea S.C. SEVERNAV S.A. Pretul minim de vanzare nu va putea fi mai mic decat valoarea de piata a a bunurilor stabilita de evaluator ANEVAR  in rapoartele  de specialitate  din anul 2015.

**Art. 2.** Aprobă mandatarea Consiliului de Administraţie să negocieze preţul de vânzare şi condiţiile de plată, cu menţiunea că preţul nu va putea fi mai mic faţă de cel aprobat la punctul 1 de mai sus, iar transferul dreptului de proprietate se va putea face la încasarea integrală a preţului. Consiliul de Administraţie va desemna prin hotărâre unul dintre membrii săi pentru a semna în numele S.C. SEVERNAV S.A. actele de transfer al proprietăţii.

**Art. 3.**Respinge stabilirea datei de 07.12.2015 ca dată de înregistrare care serveşte la identificarea acţionarilor asupra cărora se răsfrâng efectele hotărârii AGA, în conformitate cu prevederile art.238 alin (1) din Legea 297/2004 privind piaţa de capital.

**Art**. **4.** Aprobă stabilirea datei de 10.12.2015 ca dată de înregistrare care serveşte la identificarea acţionarilor asupra cărora se răsfrâng efectele hotărârii A.G.E.A., în conformitate cu prevederile art.238 alin (1) din Legea 297/2004 privind piaţa de capital.

**Art. 5.** Aprobă mandatarea Preşedintelui Consiliului de Administraţie – domnul Ţîrlea Victor, să semneze hotărârea Adunării Generale Extraordinare a Acţionarilor precum şi orice alte documente aferente adunării şi să efectueze toate procedurile şi formalităţile prevăzute de lege în scopul îndeplinirii hotărârilor adunării, inclusiv formalităţile de publicare şi înregistrare a hotărârilor adunării la Oficiul Registrului Comerţului şi la orice alte instituţii publice. Persoana mandatată de adunare va avea dreptul de a delega această împuternicire oricărei persoane pe care o consideră potrivită.

**Preşedintele Consiliului de Administraţie,**

**Ing. Ţîrlea Victor**